Næsti fundur stjórnar verður 17. janúar 2020 . Skilafrestur umsókna er 7. janúar . Úrræði vegna greiðsluerfiðleika Komi til þess að greiðandi telji sig ekki geta staðið í skilum með meðlagsgreiðslur sínar , verður hann að snúa sér til Innheimtustofnunar og semja um vanskilin til að koma í veg fyrir að löginnheimta fari af stað , en slíkt hefur kostnað og óþægindi í för með sér . Stofnunin býður upp á margvísleg úrræði , tímabundin og til langs tíma , til að koma til móts við greiðendur . Það athugast að dráttarvextir reiknast á vangreidd meðlög mánuði eftir eindaga þess . Vinsamlegast hafið því samband við starfsfólk stofnunarinnar til að fá nánari upplýsingar um þau úrræði sem í boði eru hjá stofnuninni . Einnig er rétt að benda á ráðgjafa sem starfa fyrir utan stofnunina og veita ráðgjöf fyrir einstaklinga sem hafa lent í fjárhagslegum erfiðleikum . Helst er að benda á í þessu sambandi Umboðsmann skuldara sem heyrir undir velferðarráðuneytið , Félagsþjónustu sveitarfélaganna og Íbúðalánasjóð varðandi möguleika á greiðsluerfiðleikaláni og svo þjónustufulltrúa banka og sparisjóða varðandi almenna lánafyrirgreiðslu .